
j^omen  rheumatismi  veteres  medici  haud  dubie  non 
%norabant,  nam  in  Taciti  operibus  memini  legisse,  per- 
multos milites  exercitus  Romani,  in  Germaniam  profi- 
ciscentes, doloribus  quum  in  omnibus  corporis  membris, 
tum  in  thorace  tam  vehementer  affectos  esse,  ut  pro- 
gredi non  possent.  Ac  Tacitus  quidem,  nisi  memoria 
me  fallit,  formam  morbi  nominavit:  „vehementissimam 
fluxionem  omnium  corporis  partium.‘‘  Sed  haec  verba 
de  morbo  descripto  tam  obscure  dicta  sunt,  ut  fere 
quicunque  morbus  intelligi  possit.  Nec  minus  a medi- 
cis recentioribus  expositum  est,  a medicis  veteribus  in 
describendo  morbo  rheumatismum  confusum  esse  cum 
eatarrhis,  phlegmone,  phlebitide,  periphlebitide,  pyae- 
mia,  neuralgia  trigemini,  ischialgia,  irritatione  spinali 
multisque  aliis  morbis.  Causa  hujus  erroris  in  eo  posita 
esse  videtur,  quod  veteres  naturam  rheumatismi  prae- 
cipue in  vehementissimis  articulorum  artuumque  do- 
loribus sitam  putabant,  quamobrem  multi  ex  talibus 
doloribus  orientes  morbi  huic  ordini  adnumerabantur. 
Primus  autem  Cullen  nostrum  morbum  ab  arthritide 

sejunxit,  simulque  opus  egregium  scripsit  de  rheuma- 
tismo articulorum  et  acuto  et  chronico,  sicut  de  muscu- 
lorum rheumatismo,  quod  fundamentum  fuit  posteriorum 
studiorum.  Post  eum  Stollius  ad  differentiam  rheuma- 
tismi et  communis  inflammationis  animos  medicorum 
advertit.  Praeterea  multa  opuscula  de  rheumatismo 
articulorum  acuto  in  lucem  edita  sunt,  quae  a priori- 
bus haud  multum  discrepant.  Quamvis  vero  multae 
inquisitiones  factae  sint,  studia  tamen  pathologiae  ipsius 
rheumatismi  neglecta  sunt  et  ipsum  opus  excellens  illius 
Chomel  (Essai  sur  le  rheumatisme.  Paris  1813)  illam 
morbi  partem  nullo  modo  respexit.  Bouillaud  primus 
in  disceptationem  subtilissimam  vocavit  hunc,  morbum 
et  in  operibus  suis  (Novelles  sur  le  rheumatisme  arti- 
culaire  et  aigu  et  sur  la  loi  de  coincidence  de  la  peri- 
cardite  avec  cette  meladie.  — Traite  clinique  du  rheuma- 
tisme. Paris  1836)  omnia  morbi  symptomata  plane  ex- 
posuit. Primus  enim  ille  fuit,  qui  animos  medicorum 
in  frequentem  complicationem  pericarditidis  et  endo- 
carditidis cum  rheumarthrorsi  acuta  intendit,  simulque 
genesin  morbi  excellentem  emisit.  Mox  in  Gallia  et  in 
Britannia  aliae  super  alias  de  rheumatismo  dissertatio- 
nes accumulatae  sunt,  sed  nihil  novi  afferentes. 

In  Germania  autem  Froriep  ceteras  mutationes  ex 
rheumatismo  in  diversis  organis  oriundas  accuratius  in- 
quirebat et  paullo  post  illud  praeclarum  opus  „ die 

rheumatische  Schwiele“  edidit.  Deinde  Virchow,  Kuss» 
maul,  Griesinger,  Wunderlich  de  illo  morbo  opera  com- 
mendatione dignissima  scripserunt.  Ubi  primum  vero 
medici  morbi  symptomata  perspicue  intellexerunt,  id 
egerunt,  ut  medicamentis  uterentur,  quibus  morbus  re- 
moveri posset.  Sed  quum  magna  esset  medicamento- 
rum copia,  quae  ad  morbum  depellendum  commenda- 
bantur, satis  erit,  pauca  gravissimorum  hoc  loco  attulisse. 

Primus  Dance  magnopere  commendavit  (Archive 
gener.  A.  XIX.  485.  1829)  tartarum  emeticum  dosibus 
magnis  dandum,  deinde  Bouillaud  venaesectiones  saepe 
repetendas  praecepit,  tum  Corrigan  opium  (Dubi.  Journ. 
XXXVI.  266.  1839)  proposuit,  denique  Briquet  chinium 
dosibus  magnis  porrigendum  celebravit.  Sed  pleraque 
medicamenta,  quae  modo  diximus,  sunt  deposita  so- 
lumque chinium  magna  admiratione  etiamnunc  frui  vi- 
detur. Nuperrime  colchicum  optimum  medicamentum 
praedicatum  est,  ac  sane  jam  plurimi  medici  illo  ute- 
bantur, sed  tamen  mox  declaratum  est,  medicamentum 
nullo  effectu  esse,  ita  ut  hoc  tempore  a perpaucis  me- 
dicis adhibeatur.  Plerique  autem  medici  praesenti  tem- 
pore exspectantes  rheumatismum  curant  et  periculosa 
symptomata  secundum  diversas  indicationes  deprimunt. 
Tali  modo  laudabiles  effectus  impetrari  occasio  mihi  data 
est  in  clinico  111.  Frerichs  perspicue  videndi.  Quo  facto 

mihi  pro|K}sitifm  tsi,  specimina  hnj^s  generis  deseri* 
here  et  therapiam  accuratius  explanare. 

Quod  attinet  ad  naturam  morbi  per  complura  saeeula 
medici  ad  eam  sententiam  inclinabant^  rheumatismum 
morboin  specificum  esse  et  fere  omnia  morbi  sympto* 
mata  in  quadam  materia  rheumatica  esse  sita  arbitra* 
bantur.  Quam  materiam  morbo  organorum  cutis  cxcre* 
tonorum  produci  opinabantur,  quum  materia  cutis  per* 
spirabili  retenta  anomala  sanguinis  compositio  exoriatur. 
Sed  Schoenlein  et  ejus  discipuli,  hac  opinione  veterum 
rejsecta,  symptomata  rheumatismi  contenderunt  in  mu* 
tatione  eieotricitatis  cutaneae  verti.  Verum  haec  quoque 
sententia  tantum  per  aliquod  tempus  magna  fuit  aucto* 
ritate,  nam  rationes  prolatae  sunt,  quae  nemini  ne* 
eessiiatem  sibi  persuadendi  ingerebant.  Praesenti  tem* 
pore  medici,  qui  in  illa  quaestione  exquirenda  se  collo- 
carunt, materiam  peccantem  in  communi  inflammatione 
ponere  student.  Quod  ad  hoc  tempus  nondum  argumen* 
tisi  confirmatum  est.  Est  autem  nostrae  aetatis  hae 
de  re  accuratiores  atque  firmiores  disquisitiones  facere. 
Fuller  in  opeare  suo  (on  rheumatism,  rheumatic  gout  and 
seiatic , their  pathology,  symptoms  and  treatment.  Lon* 
don  1852!)  omnino  discrepans  a prioribus  auctoribus  af- 
firmavit, rheumatismum  effici  acido  laetico  in  sanguine 
abundante.  Sed  quaeritur,  num  haec  opinio  habenda 
sit  recta,  nam  nondum  exstant  argumenta  gravia.  Meo 


9 


autem  judicio  illa  sententia  jam  eo  dubia  est,  quod 
morbi  sunt,  in  quibus  ut  in  diabete  acidum  laeticum 
abnorme  est,  neque  tamen  symptomata  reperiri  possunt, 
quibus  similitudo  aliquapiam  cum  rheumatismo  est.  Ri- 
chardson  tentamentis  in  canibus  factis  nuperrime  affir* 
mavit,  opinionem  Fulleri  verissimam  esse.  Attamen 
paullo  post  a Dr.  Mulier  comprobatum  est,  illa  experi- 
menta veritate  plane  carere. 

Rheumatismo  articulorum  acuto  evidentem  perfrictio- 
nem semper  antecedere  puto.  In  undecim  hujus  morbi 
exemplis,  quae  partim  in  clinico  hujus  urbis,  partim  in 
nosocomio  Gryphisv^aldensi  mihi  erat  occasio  observandi, 
semper  gravis  perfrictio  inveniri  potuit.  Tantum  ii 
aegroti,  qui  rheumatismo  iterum  iterumque  afifecti  sunt, 
non  semper  dici  potuerunt  eminenti  perfrictioni  se  ex- 
posnisse.  Ceterum  illam  vehementem  perfrictionem  ad 
repetendum  morbum  necessariam  esse  nego,  nam  in 
organismo,  in  quo  mixtio  sanguinis  priore  rheumatismi 
affectione  proclivis  ad  hunc  morbum  facta  est,  jam  mi- 
nima incitatio  satis  est  ad  revocandum  morbum  idque 
vehementissimum.  Aegroti  enim  — ex  experientia  co- 
gnitum est  — vicissitudine  tempestatis  et  vicissitudine 
anni  temporum  denuo  in  eundem  morbum  facile  incidere 
possunt,  quum  eo  ipso  tempore  perfrictio  quam  facillimo 
oriatur.  Homo  si  in  perfrictionem  eminentem  incurrit, 
temperationem  corporis  alterari  constat.  Quum  autem 

effectus  frigoris  continuus  est,  commutationes  sanguinis 
fieri  necesse  est,  quae  mea  quidem  sententia  ad  albu- 
men fibrinumque  sanguinis  referri  debent.  Sanguinis 
vero  mutationem  exstare  ex  eo  intelligi  potest,  quod 
omnino  quam  minima,  abnormitas  cursus  vel  composi- 
tionis sanguinis  ingentem  organismi  turbationem  adducit. 
Albumen  autem  mutari  inde  dispici  potest,  quod,  si  illud 
per  unam  vel  duas  horas  artificiali  frigoris  mixtioni  ex- 
ponimus, in  medio  fluido  cuneatas  bullas  conformari  vi- 
demus, quarum  consistentia  major  est  quam  reliqui 
fluidi.  Quam  opinionem  hoc  loco  tantum  leviter  tangere 
possum,  quod  me  deficit  acuta  inquisitio  et  id,  ex  quo 
perspici  potest,  prorsus  suppetit.  Ceterum  mihi  hoc 
loco  non  propositum  est  hanc  partem  scripti  mei  accu- 
ratius explicare.  Postea  autem,  quum  mihi  melior  oc- 
casio fuerit  hac  de  re  me  instruendi,  sententiam  meam 
plane  explicabo. 

A multio  medicis  caussae  rheumatismi  articulorum 
acuti  magnae  musculorum  contentiones  habitae  sunt. 
Haec  opinio  nondum  approbata  est;  mea  ex  sententia 
sine  ullo  dubio  non  recta  cognosci  potest.  Illud  dubi- 
tari non  potest,  quin  forsitan  perfrictione  antegressa  et 
magnis  laboribus  molestiisque  musculorum  sequentibus 
rheumatismus  multo  vehementior  et  periculosior  exsistat. 
Nec  minus  suppressa  menstrua,  narium  haemorrhagia, 
neglecta  diaeta,  motus  animi  caussae  nominata  sunt. 

quae  sententia  utrum  probanda  sit,  annon,  missum 
facio. 

Maximo  jure  rheumatismus  articulorum  acutus  ad- 
numeratus  est  morbis  sanguinis.  In  decursu  ei  quae- 
I dam  similitudo  est  cum  morbis  e miasmate  orientibus, 
ut  typho,  cholera.  Pleuritis,  pneumonitis,  endocarditis  et 
rheumatismum  et  typhum  complicant.  Attamen  rheuma- 
tismus valde  diJGfert  ab  illis  morbis  ac  praecipue  eo , quod 
hae  complicationes,  simulatque  ad  illos  accedunt,  paene 
i semper  mortem  afferunt,  dum  in  rheumarthrosi  acuta  ae- 
grotus mortem  raro  obit.  Vidi  in  clinico  111.  Frerichs  rheu- 
matismo articulorum  acuto  laborantem,  qui  primo  endo- 
carditide et  pleuritide  affectus,  postea  symptomatis  fe- 
bris septichaemicae  vehementissime  oppressus,  intra  sex 
vel  septem  hebdomades  e morbo  convaluit.  Si  typho 
laborans  homo  his  complicationibus,  quas  modo  dixi, 
afficeretur,  mors  certo  praedici  posset.  His  factis  hy- 
pothesis  confirmari  videtur,  in  rheumatismo  articulorum 
acuto  mutationem  sanguinis  multo  minorem  esse  quam 
in  typho.  Materia,  quae  ad  generandum  rheumatismum 
in  sanguinem  transit,  non  est  eadem,  quae  in  typho. 
Typhi  materies  majores  efficit  sanguinis  commutationes 
quam  illa  rheumatismi.  Tantum  ex  his  differentiis  de- 
clarari potest,  morbos  in  singulis  symptomatibus  et  in 
complicationibus  consentientes  in  decursu  inter  se  plane 
discrepare.  Nempe  ad  hoc  tempus  nondum  disquisitum 

est,  quae  chemica  vel  physica  mutatio  in  typho  et  quae 
anomala  compositio  in  rheumatismo  articulorum  acuto 
locum  habeat.  Attamen  ex  omnibus,  quae  symptomata 
offerunt,  gravem  differentiam  inter  hos  duos  morbos  ex- 
stare intelligendum  est. 

Exitum  lethalem,  ut  supra  jam  commemoravi,  rheum- 
arthrosis  acuta  raro  secum  fert,  atque  doloribus  arti- 
culorum et  febri  et  complicationibus  aegroti  plerumque 
bene  defunguntur.  Attamen  Bouillaud  omnino  insanus 
esse  videatur  contendens,  sua  therapia  neminem  aegro- 
torum rheumatismo  laborantium  mortuum  esse.  Peri- 
culum occumbendi  tum  maximum  est,  quando  morbis 
cordis  jam  laborantes  rheumatismo  iterum  afficiuntur. 
In  hujusmodi  casibus  Vogel  aegros  e vita  celerrime 
discedere  vidit,  quamquam  rheumatismus  nequaquam 
symptomata  intensa  obtulerat.  Porro  Vogel  commemo- 
rat, exitum  lethalem  bis  vel  ter  inter  copiosum  sudo- 
rem et  eruptionem  miliariae , morbo  cordis  non  exstante, 
subito  collapsu  adductum  esse.  Caussa  repentino  mo- 
riendi, ut  Vogel  existimat,  ponenda  est  in  valde  ano- 
mala sanguinis  compositione,  unde  fit,  ut  totus  hominis 
organismus,  modus  nutriendi  plane  mutetur. 

Rheumatismo  affecti  articuli  saepe  intumescunt.  In- 
tumescentia vero  non  constat  e fluidi  transsudatione  in 
cavum  articuli,  sed  ex  effluvio  fluidi  inter  telam  capsu- 
lae articularis,  vel  inter  hanc  texturam,  quae  articulis 

vicina  est,  ut  inter  telam  cellulosam,  vel  inter  musculos. 
Rubor  intumescentium  partium  raro  exsistit,  his  casi- 
bus exceptis,?  in  quibus  dolores  vehementi ssimi  et  ful- 
minans febris  adsunt.  Dolores  articulorum  fluxi  sunt, 
quo  accidit,  ut  modo  vehementissimi  sint,  modo  quasi 
exstinctL 

Exempla  morbi  sunt,  in  quibus  intumescentia  unius 
vel  duorum  articulorum  continua  est  et  in  quibus  alia 
symptomata  rheumatismi  deficiunt,  quo  fit  ut  rheuma- 
tismus articulorum  acutus  non  animadvertatur.  Speci- 
men hujus  generis  in  clinico  111.  Frerichs  observavi. 
Aegrota  prae  gravibus  doloribus  genuum,  paullo  post  hu- 
meri ire  et  brachium  movere  non  potuit.  Membra  eadem 
intumuerunt.  Febris  et  alia  symptomata  mediocna  fue- 
runt, intumescentia  vero  continua  facta  est.  In  alium 
articulum  morbus  non  ingruit.  Si  in  tali  rheumatismi 
casu  cura  non  diligentissima  est,  timendum  est,  ne  in 
articulos  invadat  suppuratio  et  omnes  mutationes  patho- 
logicae, quae  cum  illa  saepe  conjunguntur.  Nostra  patiens 
hirudinibus  in  articulis  collocatis  et  vesicatoriis  tractata 
est;  effectus  fuit  prosperrimus.  Frerichs  hac  data  occa- 
sione animos  medicorum  eo  attendit,  quod  hac  in  forma 
rheumatismi  pericarditidem  et  endocarditidem  oriri  nun- 
quam observaverit.  Attamen  articuli  maxima  cura  tra- 
ctandi sunt,  quoniam  facultas  membrorum  movendo- 
rum, quin  etiam  vita  in  periculo  versari  potest. 

Plerique  medici  recentiores  in  rheumarthrosi  acuta 
musculos  incolumes  putabant  Wunderlich  autem  dicit, 
musculos  ibi  tanta  inflammatione  affici,  ut  textura  eo- 
rum sero  sanguinis  et  sanie  pervadatur.  In  illo  libro 
de  pathologia  et  therapia  scripto  morbi  historiam  hujus 
generis  documentum  affert.  Attamen  a praeceptore  mihi 
maxime  venerando  Meyer  id  monitum  est,  in  isto  casu  de 
rheumatismo  articulorum  acuto  non  actum  esse,  sed  ad 
exstantem  pyaemiam  pus  in  musculis  ortum  referendum 
esse.  Ex  sententia  Meyeri  in  casibus  quibusdam  myitis 
exstat,  ita  ut  vaginae  musculorum  et  tela  interstitialis 
inflammatione  afficiantur,  quae  vietae  factae  adhaerentem 
cicatricem  formant.  Eadem  mutatio  in  musculis  cordis 
inflammatis  inest.  Nunquam  myocarditide  abscessus 
cordis,  sed  cordis  callus  sese  evolvit. 

Symptomata  rheumarthrosis  omnia  ita  perspicua  sunt, 
ut  de  iisdem  accuratius  dicere  non  opus  sit;  sed  sin- 
gula commemorare  et  historiis  morborum  illustrare  ma- 
gni momenti  erit,  quum  eadem  nonnulli  scriptores  vel 
non  cognoverint  vel  negent. 

Quo  facto  in  symptomata  auscultationis  animum  in- 
tendere volo  ex  endocarditide  et  pericarditide  pendentia. 
Dr.  Meyer,  a quo  has  historias  morborum  accepi,  quare 
ei  hoc  loco  animum  testificor  gratissimum,  exactissimas 
observationes  in  clinico  111.  Frerichs  hac  de  re  instituit. 
Multi  medici  concedere  noluerunt,  rheumatismum  inci- 

pientem  febrilem  esse,  sed  prima  symptomata  dolores 
articulorum  semper  exsistere.  Quod  generatim  rectum 
dictum  sit,  sed  inter  alias  morborum  historias  talem 
referam , quae  sententia#  illorum  medicorum  plane  re- 
pugnat. Nec  minus  hic  casus  eximius  est  symptomatis 
auscultatoriis  in  decursu  pericarditidis  observatis. 

Albertus  Blume,  pistor  duo  et  viginti  annos  natus,  fri- 
gus aliquod  passus  est  in  saltando.  Aegrotum  postridie 
horripilationibus  nonnullis  affectum  calor  sudorque  in- 
cesserunt. Paullo  post  dolores  regionis  inguinalis  coorti 
sunt,  hinc  in  superficiem  femoris  se  extendentes.  Tri- 
bus diebus  post  sinister  pedis  articulus  dolorosus  factus 
est;  vesperi  ejusdem  diei  etiam  sinister  genu  articulus 
doloribus  correptus  est;  ambo  intumuerunt.  Eodem 
tempore  patiens  doloribus  sinistri  lateris  thoracis  impli- 
catus maximo  tantum  labore  et  vexamine  respirare  po- 
tuit; gravior  pericarditis  paullo  post  exorta  percussione 
perspicue  cognosci  potuit.  Strepitus  frictionis  in  sinistra 
margine  sternali  et  in  regione  majorum  arteriarum  au- 
ditus, sonus  cordis  occultatus  est,  ita  ut  tantummodo 
sonus  secundus  auscultandus  esset.  Haud  dubie  saepe 
difficile,  quin  etiam  impossibile  dictu,  utrum  strepitus 
fricans  sit,  an  conflans,  quamobrem  endocarditicus 
strepitus  a pericarditico  saepe  discerni  nequit. 

In  mucrone  cordis  audiendus  fuit  sonus  obtusus,  qui 
saepe  orienti  strepitui  pericarditico  antecedere  videtur. 

Viginti  granis  hydrargyri  chlor.  mit.  et  viginti  granis 
herbae  digitalis  intra,  viginti  quatuor  horas  adhibitis  . 
patet  ex  percussione,  extensionem  obtusi  soni  cordis 
multo  minorem  factam  esse.  Novem  diebus  post  un- 
guento mercuriali  inuncto  exsudatio  fluida  in  tertio  et 
quarto  spatio  intercostali  deminuta  erat.  Undecim  die- 
bus praeteritis  post  hydrargyrum  chlor.  mit.  adhibitum 
strepitus  plane  exstinctus  est;  in  mucrone  cordis  strepi- 
tus systolicus  nunc  audiendus  fuit;  in  inquisitionibus 
dierum  posteriorum  strepitus  conflans  una  cum  systole 
auscultandus.  Sonus  cordis  secundus  ubique  clarus  fuit. 
Effectus  hydrargyri  et  unguenti  mercurialis  lentus  fuit 
et  propositum  non  plane  impetratum  est.  Loci  enim 
cordis  impulsus  non  mutati  sunt,  quamvis  omnes  strepi- 
tus frictionis  exstincti  sint.  Per  aliquod  tempus  inflexio 
systolica  in  mucrone  cordis  animadverti  potuit,  paullo 
post  elevatio  systolica.  Itaque  cor  cum  pericardio  coa- 
luisse videtur,  sed  paullo  post  conjunctio  sua  sponte  dis- 
soluta est.  Quinque  hebdomadibus  interjectis  aeger 
sanatus  dimissus  est. 

Hic  casus  magni  momenti  est,  quod  partim  rheuma- 
tismus articulorum  acutus  febriliter  ortus  est,  partim 
quod  tum  inflexio,  tum  elevatio  animadversa  est.  Po- 
sterius symptoma  non  rarius  exstare  videtur. 

Praeterea  mihi  copia  facta  est  duos  alios  casus  hu- 
jus generis  in  clinico  111.  Frerichs  observandi.  Hoc  loco 

breviter  commemorare  volo  casum,  in  quo  inter  prodro- 
mos rigor  et  quasi  surditas  articulorum  membrorumque 
exstitit.  Homo  triginta  annorum  vehemens  frigus  aliquod 
passus  nihil  aliud  questus  est,  quam  formicationem 
membrorum.  Postea  doloribus  in  articulos  invadentibus 
rheumatismus  vulgari  modo  decurrit.  Ista  surditas  mem- 
brorum sententiam  affirmat  illorum  medicorum,  qui 
rheumatismum  dicunt  e morbo  nervorum  aptum  esse 
idque  e fibris  sympathicis,  quae  ad  vasa  articulationum 
adeuntes  rigorem  efficiunt.  Aegrotatio  nervorum,  ex 
sententia  illorum,  e vehementi  perfrictione  pendet  et 
mutationes  articulorum  pathologicas  perficit,  quas  rheu- 
matismus secum  ducit.  Quae  opinio  utrum  sit  recta, 
annon,  hoc  tempore  nondum  decerni  potest. 

Quod  attinet  ad  therapiam,  venaesectiones,  sanguinis 
detractiones  in  singulis  corporis  locis  factae,  vesicatoria 
magno  evidentique  successu  fuerunt.  Nimirum  affirmari 
nequit,  iis  medicamentis  porrectis  morbum  statim  sub- 
sistere, ut  chinio  febrem  intermittentem.  Rheumarthro- 
sis  acuta  iis  morbis  adnumerari  potest,  in  quibus  sine 
ullis  medicamentis  aeger  in  integrum  restituitur.  Quam- 
obrem  in  adhibendis  remediis  eflfectus  semper  maxima 
cum  cautela  judicari  debet.  Itaque  multi  medici  in 
rheumatismo  articulorum  acuto  nullum  remedium  pro- 
ponunt, quamvis  haec  ratio  severior  atque  durior  esso 
videatur. 

Bonume  ventum  vesicatoriorum  et  morphii  acetici  in 
pericarditide  adhibitorum  observavi  in  hoc  casu. 

Aegrotus  quindecim  annos  natus  erat.  Priusquam 

% 

articuli  doloribus  affecti  sunt,  aviditas  ciborum  exstin- 
cta  erat  et  imbecillitas  totius  corporis  incesserat.  At- 
tamen dolor  musculorum  colli,  antequam  symptomata 
generalia  orta  sint,  describitur.  Tribus  diebus  in- 
terjectis articulationis  ossium  metatarsorum  hallucis 
' intumuerunt;  postero  die  ambo  articuli  genuum  et 
plurimi  digitorum  articuli,  febri  orta,  doloribus  tentati 
sunt.  Doloribus  articulorum  paullo  deminutis  patiens 
tribus  diebus  post  de  doloribus  regionis  cardiacae  ve- 
hementibus queritur  itemque  de  magna  dyspnoea;  febris 
vehementior  facta  est.  Pericarditis  percussione  digno- 
sci potuit.  Eodem  tempore  exsudatio  in  cavum  pleurae 
intrat,  nec  minus  aegrotus  tussi  cum  catarrhali,  inter- 
dum cruenta  expectoratione  vexatur.  Dyspnoea  tanta 
fuit,  ut  sexaginta  vel  septuaginta  respirationes  numera- 
rentur. Tria  vesicatoria  intra  dies  tres  in  latere  sini- 
stro posita  molestias  respirandi  et  fluidum  cavi  pleurae 
minuerunt.  Octo  diebus  post  febris  vehementior  facta 
est,  calor  est  auctus,  extensio  soni  obtusi  cordis  in- 
crevit, dyspnoea  fuit  maxima.  Sinapismi  noctu  pectori 
impositi  nihil  effecerunt;  dyspnoea  ad  orthopnoeam 
evecta,  facies  collapsa  est,  timor  angorque  in  toto  habitu 
aegroti  cognosci  possunt.  Nunc  vesicatorium  magnitu- 

dine  duarum  manuum  in  pectore  collocatum  est.  Magnis 
vesiculis  factis  magna  levatio  laborum  atque  molestiarum 
exstitit;  postea  morphio  acetico  adhibito  postridie  nu- 
merus respirationum  decrevit.  Tribus  diebus  intermis- 
sis labores  redierunt,  dyspnoea  iterum  aucta  est;  propter 
vehementes  dolores  in  latere  sinistro  ortos  sex  cucur- 
bitulae regioni  cordis  aegroti  impositae  sunt.  Effectus 
fuit  vanus.  Dyspnoea  et  calor  magis  magisque  aucta 
sunt.  Iterum  magnum  vesicatorium  in  pectore  positum 
dyspnoeam  deminuit,  multo  minus  calorem.  Aegrotus 
longe  melius  se  habet.  Transsudatio  magis  magisque 
decrevit.  Quamquam  incrementum  exsudationis  denuo 
iniit,  tamen  exiguum  fuit  et  paullo  post  sublatum  est. 
Aeger  per  aliquod  tempus  aqua  Wildungensi  usus,  di- 
missus est  sanus. 

Hoc  in  casu  effectus  vesicatorii  evidens  fuit  nam 
deminutio  pessimorum  symptomatum  statim  effecta  est. 
In  multis  casibus  constat  vesicatoria  nihil  efficere  — 
equidem  insignia  ejusmodi  exempla  observavi  — , atta- 
men vesicatoriis  semper  utendum  est,  quia  talis  casus, 
qualem  supra  retuli,  ad  usum  remedii  magnopere  ad- 
monet. Venaesectiones  quidem  in  pericarditide  factae 
magni  sunt  momenti,  at  vero  caute  instituendae  sunt, 
neque  tales,  quales  a Bouillaud  commendatae  sunt.  Is 
quidem  affirmavit,  ut  iam  commemoravimus,  sua  thera- 
pia nullum  patientem  mortuum  esse  atque  aegros  mor- 

bis,  qui  rheumatismo  se  conjungant,  ut  endocarditide 
et  pericarditide  liberos  fuisse.  Attamen  auctoris  illius 
aequales  Chomel  et  Legroux  judicarunt,  ejus  curationem 
nequaquam  periculo  vacare  et  morbos  cum  rheumatismo 
complicatos  nunquam  exstinctos  esse.  Multum  ceterum 
disputatum  est,  utrum  venaesectiones  et  missiones  san- 
guinis in  singulis  corporis  locis  factae  adversus  rheuma- 
tismum commendandae  sint,  necne. 

Medici  hac  de  re  diverse  sentiunt:  alii  enim  san- 
guinis detractiones  non  necessarias  esse,  quin  etiam 
plurimum  arbitrantur  nocere;  alii  illis  utilitatem  et 
salutem  afferri  censent.  Vogel  judicat  in  libro,  qui  est 
de  rheumatismo,  sanguinis  missiones  vim  specificam 
nequaquam  habere,  verumtamen  multis  in  casibus  ex 
rectis  indicationibus  factas  maximam  praestare  utilitatem. 
Verum  est,  rheumatismum  eventum  prosperum  sine  ullis 
detractionibus  sanguinis  capere  posse,  tamen  a viris 
artis  medicinae  prudentissimis  effectus  in  rheumatismo 
evidentissimus  observatus  est.  Itaque  semper  aptum 
erit,  medicum,  quum  rectam  indicationem  invenerit, 
sine  dubitatione  sanguinem  mittere.  Meyer  saepius  ob- 
servavit, orientem  pericarditidem  venaesectionibus  plane 
exstinctam  vel  multum  certe  temperatam  esse.  Idem  plu- 
res  magnas  doses  hydrargyri  chlor.  mit.,  successum  san- 
guinis missionis  adjuvantes,  intus  dari  jubet.  Sed  de 
quodam  ejusmodi  casu  a Meyer  observato  fusius  disse- 

ram  simulque  strepitus  endocarditicos  exponam,  qui 
magni  momenti  sunt. 

Aegrotus  viginti  quatuor  annorum  saepius  doloribus 
articulorum  laboravit,  primum  sexto  decimo  aetatis  anno, 
deinde  duodevicesimo.  Nonnullis  diebus  ante  aeger  se 
aliquod  frigus  subiisse  putat,  in  laboribus  agriculturae 
occupatum.  De  doloribus  articulationum  genuum  que- 
stus est.  Eodem  tempore  frigus  calorque  exstistisse  vi- 
dentur. Postea  dolores  in  articulos  humeri  et  manus 
progressi  sunt.  Per  tres  dies  in  his  locis  permanentes 
in  columnam  vertebralem  et  in  thoracem  propagati 
sunt.  Aegrotus  medico  nunc  usus  remedia  flava  acce- 
pit, quibus  alvum  vehementissime  purgavit;  eodem  tem- 
pore in  articulis  columnae  vertebralis  plures  cucurbi- 
tulae collocatae  sunt.  Quum  morbus  aggravesceret,  pa- 
tiens in  nosocomium  adductus  est. 

Status  praesens.  Aeger  satis  firmus  atque  robustus 
dolores  articulationum  humerorum  manuumque,  et  in 
motionibus  et  in  pressu  nascentes  conquestus  est.  Mo- 
tiones, quas  ipse  faciat,  multo  dolorosiores  esse  ait 
quam  pressus  articulorum.  Posteriores  intumuisse  non 
observatum  est.  Praeterea  aeger  in  respirando  et  in 
mutatione  situs  vehementibus  pectoris  doloribus  vexatur, 
qui  in  spatio  quinto  intercostali  prope  lineam  mamilla- 
rem maximi  sunt.  Lingua  aegri  multis  epitheliis  tegi- 
tur, aviditas  edendi  plane  deficit;  tribus  diebus  ante 

aegrotus  obstipatione  laboravit;  hac  nocte  haud  magna 
copia  mollium  faecum  dejecta  est.  Venter  non  inflatus 
est,  meteorismus  non  exsistit.  In  epigastrio  et  in  toto 
thorace  helvolae,  mirum  quantum  deformes  maculae, 
quae  multis  modis  inter  se  confluunt  parumque  super 
cutem  prominent,  conspiciuntur  (urticaria).  Praeterea 
in  pectore  et  in  ventre  satis  magnus  numerus  vesicula- 
rum parvarum , materia  lactea  expletarum  cernitur. 
Aegroto  judice  hod  exanthema  e calore  aptum  fuit. 
Urina  cominuta  fuit  copiaque  urinae  intra  viginti  qua- 
tuor  horas  redditae  150  — 300  c.c.  Modo  fuit  flava, 
modo  rubra,  semper  valde  acris.  Refrigerata  urina  nu- 
bila fit  et  quae  in  ea  subsidunt,  composita  sunt  ex  acido 
urico.  Numerantur  singulis  minutis  100  pulsus;  in 
thorace  quaedam  percussio  systolica  spatii  intercostalis 
quinti  usque  ad  tertium;  in  spatio  intercostali  quinto 
elevatio  systolica,  in  quarto  inflexio  systolica.  Pulsatio 
cordis  in  spatio  intercostali  quinto  animadverti  potest 
prope  lineam  mamillarem  in  extensione  unius  digiti; 
manus  in  regione  cordis  posita  elevatur. 

Percussio  magnam  extensionem  soni  obtusi  cordis 
prodit.  Auscultatione  percipitur  in  oriente  pericardi- 
tide primus  sonus,  qui  in  mucrone  cordis  audiendus 
est,  obtusus  et  asper;  secundus  interdum  clare,  inter- 
dum vix  discerni  potest.  In  spatio  secundo  et  tertio 
strepitus  systolicus  auscultandus  fuit,  qui  dici  non 

potest  utrum  fricans,  an  conflans  sit.  In  regione  costae 
tertiae  sonus  fricans  percipiendus  fuit.  Meyer  hac  oc- 
casione strepitus  pericarditidis  esse  animadvertit,  qui 
ad  conflationem  magis  inclinant.  Ille  plura  ejusmodi 
exempla  observavit.  In  aegro  nostro  fluidum  pericardii 
magis  magisque  augetur  et  in  mucrone  cordis  strepitus 
frictionis  clarus  ortus  est.  Magnis  doloribus  regio  cordis  la- 
borat. Calor  adauctus  est,  sudores  copiosi.  Ob  dolores 
articulorum  levis  perunctio  dimidae  drachmae  liquoris 
Hollandici  facta  est.  Dolores  quidem  minuuntur,  atta- 
men post  tres  horas  priore  vehementia  revertuntur. 
Dudum  experientia  nos  docuit,  liquorem  Hollandicum 
brevi  tempore  molestias  compescere,  sed  eas  paullo  post 
eadem,  quin  etiam  majore  vehementia  redire.  In  noso- 
comio Gryphiswaldensi  per  aliquod  tempus  illud  reme- 
dium multum  usurpatum  est,  sed  mox  medici  sibi  per- 
suaserant, liquorem  Hollandicum  adversus  rheumatis- 
mum nihil  prodesse.  Tum  saepe  observatum  est,  simul- 
atque  hoc  remedium  semel  vel  bis  adhibitum  fuerit,  vice 
tertia  longe  minorem  effectum,  quin  etiam  nullum  exer- 
cere. Melior  quidem  successus  liquoris  chlorici  esse  vide- 
batur. Sed  eventus  conceptae  spei  non  respondit.  Ita- 
que aegro  nostro  propter  plenum  ac  durum  pulsum  et 
vehementes  contractiones  cordis  venaesectione  instituta 
decem  unciae  sanguinis  detractae  sunt.  Eodem  tem- 
pore viginti  hirudines  in  regione  mucronis  cordis  collo- 

catae  sunt;  quindecim  grana  hydrargyri  chlor.  mit.  in- 
tra duodecim  horas  data  sunt.  Remedia  fuerunt  eviden- 
tissime proventu,  postero  enim  die  manifesta  fuit  demi- 
nutio fluidi;  strepitus  fricans  partim  non  jam  perspi- 
cuus fuit,  partim  plane  exstinctus  est.  Dolores  pectoris 
remiserunt;  pariter  articuli  multo  minus  dolorosi  quam 
pridie,  ut  aegrotus  pedes  movere  incepit.  Tribus  die- 
bus praeteritis  post  hanc  curationem  insufficientia  val- 
vularum aortae  exstitit,  quod  e strepitu  diastolico  intel- 
ligi  potuit;  postero  die  iterum  exstincta  est.  Aeger 
nunc  bene  dormit.  Sudores  copiosi  non  redeunt,  lingua 
rursus  est  humida  et  pura,  faeces  plane  normales,  urina 
subflava  et  copiosa;  dolores  articulares  prorsus,  ut 
aegrotus  ait,  leniti  sunt.  Quamvis  morbus  in  bonum 
se  verteret,  tamen  denuo  insufficientia  aortae  valvula- 
rum exstitisse  videbatur.  Pulsus  enim  acceleratus  est 
et  strepitus  diastolicus  pro  sono  secundo  cordis  clare 
auditur.  Pulsus  celer  nonnullis  diebus  praeteritis  eva- 
nuit; insufficientia  valvularum  aortae  eodem  tempore 
exj^tincta  videtur.  Tribus  diebus  post  strepitus  diasto- 
licus audiri  nequit,  duo  cordis  soni  percipiendi  sunt, 
tantum  prior  aliquid  obtusi  habere  videtur.  Aegrotus 
bene  se  habet  et  de  nullis  molestiis  questus  intra  plures 
horas  diei  e lectulo  excedit.  Appetentia  plane  redit, 
excretiones  normales  sunt.  Decem  diebus  post  vir  sanus 
dimissus  est. 

Hic  morbus  valde  notabilis  est  tam  ob  symptomata 
auscultatoria  quam  ob  therapiam.  Meyer  observavit,  in 
hoc  casu  et  in  quinque  aliis  pericarditidem,  simulatque 
primus  sonus  obtusus  apparuerit  exortam  esse.  Attamen 
etiamnunc  ambiguum,  num  ille  sonus  item  in  nascente 
endocarditide  auscultandus  fuerit,  necne? 

Bamberger  aliique  medici  contendunt,  in  initio  peri- 
carditidis saepe  systolice  conflantem  strepitum  in  mu- 
crone cordis  vel  in  introitu  aortae  percipi.  Caussa  hujus 
strepitus  ad  hoc  tempus  nondum  reperta  est;  verisi- 
mile est,  illum  diversis  conditionibus  effici.  Bamberger 
sentit,  mutatum  sonum  cordis  musculorum  vel  resolu- 
tionem valvularum  aortae  creberrimam  ansam  illius 
mali  dare.  Systolicus  vero  strepitus  non  semper  est 
conflans,  sed  saepe  fricans  vel  scabens,  et  ambo  stre- 
pitus accurate  distinguere  saepe  difficile  est,  quomodo 
fit,  ut  strepitus  endocarditicus  a pericarditico  discerni 
non  possit.  Ex  morbi  historia  supra  exposita , illud  per- 
spicue intelligitur.  Meyer  plures  ejusmodi  casus  vidit 
et  prima  historia,  quam  enarravi,  idem  declaratur. 

In  specimine  morbi  modo  relato  celer  pulsus  respici- 
endus est,  qui  eodem  tempore  coortus  est,  quum  sym- 
ptomata auscultatoria  insufficientiae  aortae  exstarent, 
neque  amplius  sentiri  potuit,  quum  symptomata  insuf- 
ficientiae remota  sint.  Meyer  eadem  symptomata  apud 
bajulum  triginta  annorum  conspexit,  qui  rheumatismo 

articulorum  acuto  affectus  insufficientia  valvularum  aortae 
correptus  est;  apud  illum  signis  auscultatoriis  orien- 
tibus et  jam  antea  celer  pulsus  sentiri  potuit,  qui  in- 
sufficientia exstincta  item  decessit.  Hoc  symptoma  ad 
affirmandam  diagnosin  magni  foret  momenti,  si  adhuc 
argumentis  comprobaretur. 

Hucusque  vero  de  therapia  illorum  morborum,  qui 
rheumatismum  complicant,  dixi;  ad  extremum  igitur 
therapiam  rheumatismi  ipsius  expositurus  sum.  Primum 
singulas  methodos  explicabo  rheumatismum  radicitus 
delendi.  Gendrin  et  Brockley,  tempore  recentiore  etiam 
Bacham,  kalium  et  natrium  magnis  dosibus  (1—2  unc. 
intra  viginti  quatuor  horas)  commendarunt.  Ex  sententia 
Vogelii  illa  remedia  valde  diluta  (una  unc.  nitr.  in  una 
vel  duabus  libris  aquae  soluta)  danda  sunt.  Simul  me- 
dicus diligenter  observare  debet,  quantum  remedii  urina 
removeatur,  ne  major  ejus  copia  in  sanguine  accumu- 
letur. Hac  therapia  calor,  tumor  dolorque  articulatio- 
num minui  dicuntur,  itemque  cor  morbo  non  affici.  At- 
tamen alii  observatores,  ut  Canstatt,  hunc  effectum 
nitri  animadvertere  non  potuerunt.  Ab  aliis  medicis 
insuper  alia  remedia  contra  rheumatismum  articularem 
proposita  sunt,  ut  natr.  carbon.  vel  bicarb.,  liq.  ammon. 
carb.,  magnes,  ust.  etc.  Commoda  aegrotis  nunquam 
attulerunt.  Idem  de  ammoniac.  phosph.  et  de  natr. 
phosph.  dici  potest.  Porro  succus  citricus  a Britannis 

ad  unciam  dimidiam  in  dies  praescriptus  commenda- 
! batur.  Fuller  autem  aetate  recentiore  illum  ullo  effectu 
esse  negavit.  Paullo  post  antimonialia  optima  remedia 
praedicata  sunt,  praecipue  tartar.  stibiat.,  qui  tum 
copia  mediocri  adhibitus  est  (unum  vel  tria  grana  quo- 
tidie, solus  vel  nitro  conjunctus),  tum  magnis  dosibus 
(octo  vel  duodecim  grana  in  dies)  ordinatus  est.  Nullus 
tamen  prosper  eventus  animadversus  est,  utjamDance 
nos  docuit.  Etiamsi  hoc  remedium  in  singulis  casibus 
aliquam  utilitatem  aegrotis  attulerit,  tamen  effectu  spe- 
j cifico  carere  videtur  et  usus  ejus  tum  modo  commen- 

I dandus  est,  quando  vomitus  et  diarrhoea  provocari  de- 

I bent.  China  atque  chinium  hoc  tempofe  magnis  dosibus 

(ad  duas  vel  tres  drachmas)  administrantur  et  rheuma- 
i tismum  praecidere,  quin  etiam  funditus  exstinguere 

! traduntur.  Haec  vero  asserta  non  vera  sunt  atque  ad- 

!' 

ji  hibitio  magnarum  dosium  gravia  symptomata  intoxica- 

Ij  tionis  producit,  quae  magis  timenda  sunt  quam  ipse 

I rheumatismus.  Wunderlich  omnes  methodos  censet 

'I 

praecise  rejiciendas  esse,  neque  eruditum  medicum  ad 
illam  therapiam  confugere,  etiam  si  singuli  prosperi 
effectus  impetrati  sint.  Therapia  ergo  omnibus  respon- 
dens indicationibus  et  habitum  statumque  aegri  respi- 
ciens salubrior  utiliorque  esse  videtur. 

Primo  morbi  tempore  aeger  in  aequa  temperatione 
positus  maximam  quietem  servare  et  abstinentia  mo- 

lestias  suas  mitigare  debet.  Quod  attinet  ad  tempera- 
tionem, calidior  vitanda  est,  ne  aegrotus  in  sudorem 
incidat  copiosum,  quo  insuper  inclinat;  omnis  ceterum 
aeris  afflatus  et  refrigeratio  quam  diligentissime  vitanda. 
Prosperum  erit  affectos  articulos  calidiores  servare 
quam  sanos.  Si  cutis  calidissima  est  et  pulsus  valde 
frequens,  usus  herbae  digital.  opportunus  est;  si  copio- 
sus sudor  et  vexans  sitis  adsunt,  acidi  sulfur.  parvae 
doses  porrigi  possunt.  Ut  jam  supra  commemoravi, 
articuli,  si  dolores  sustineri  possunt,  integumentis  laneis 
involvendi  sunt;  dolores  si  non  tolerandi  sunt,  medica- 
menta adhiberi  necesse  est,  quae  plurima  commendata 
sunt.  Passim  in  clinico  111.  Frerichs  liquor  Holland. 
inunctus  est,  quod  medicamen,  quem  effectum  habeat, 
jam  supra  exposui.  Porro  nonnulli  medici  chlorofor- 
mium  aetheremque  celebrarunt,  quae  tamen  per  aliquod 
tantum  tempus  prosunt;  dolor  mox  redit.  Wunderlich 
liquorem  chloricum  commendavit  ad  mitigandos  dolores. 
In  libro,  qui  est  de  pathologia  et  therapia,  affirmat, 
illud  remedium  dolores  removere  vel  magnopere  lenire, 
quin  etiam  rheumatismum  funditus  exstinguere  posse. 
Meyer  idem  medicamentum  multum  tentavit,  nunquam 
is  quidem  praedicata  illa  commoda  reperiens.  Tantum 
id  affirmat,  hoc  remedio  in  tempus  longius  quam  ce- 
teris medicamentis  dolores  summoveri,  sed  perfectam 
remotionem  molestiarum  nunquam  impetratam  esse. 

Dolores  per  quinque  vel  sex  horas  mitigati  eadem,  qua 
antea  erant,  vehementia  post  hoc  tempus  redeunt. 
Etiam  in  nosocomio  Gryphiswaldensi  idem  observatum 
est.  Niemeyer  tamen  hoc  remedium  valde  commendat, 
quoniam  unicum  sit,  quo  in  tempus  longius  dolor  le- 
niatur. Sed  haec  hactenus. 

VI 


sum  Paulus  Helbig  die  V mensis  Januarii  anni  J 

MDCCCXXXVII.  in  pago  Silesiae,  cui  nomen  est  Gnichwitz,  f 

patre  Antonio,  jam  diu  morte  mihi  erepto,  matre  Paulina  I 
e gente  Kuschel,  quam  adhuc  superstitem  pio  gratoque  i 
animo  veneror.  Fdei  addictus  sum  catholicae.  Primis  litte-  ! 
rarum  elementis  domi  instructus  gymnasium  Vratislaviense  f 
adii,  quod  adhuc  Cei.  Wissowa  directore  floret.  Tempore 
autumnali  anni  h.  s.  LVII  testimonium  maturitatis  academicae 
adeptus  in  universitatem  litterariam  Vratislaviensem  discessi 
et  ab  111.  Elvenich,  rectore  magnifico,  in  numerum  studio-  ‘ 
sorum  receptus  apud  111.  Barkow,  decanum  ordinis  medici 
maxime  spectabilem,  nomen  professus  sum.  i 

Per  duo  deinde  semestria  audivi  lectiones  virorum  Illus- 
trissimorum Barkow,  Braniss,  Frankenheim,  Grosse, 
Loewig,  Ro eme r,  Du flos.  " 

Tempore  autumnali  armi  h.  s.  LVIII  almam  petii  Gry-  i 
phiam  ibique  ab  111.  Ha  es  er,  rectore  magnifico,  inter  cives  'j 
academicos  receptus  et  ab  111.  Budge,  decano  facultatis  me-  1 
dicae  spectatissimo,  in  album  medicum  inscriptus  sum.  Per  ; 

tria  semestria  scholas  frequentavi  horum  virorum  111.  Cei.  ’ 

Exp.  Bardeleben,  Budge,  Grohe,Niemeyer,  HaeseT,  ^ 
Pernice,  Huenefeld,  Laurer,  Muenter,  Schultze, 
Ziemssen. 

Tempore  paschali  anni  h.  s.  LX  Berolinnm  discessi,  ubi 
111.  Boeckh  fasces  academicos  tenente  apud  III.  Ehre  nberg, 
gratiosi  medicorum  ordinis  decano  maxime  spectabili,  inter 
studiosos  medicinae  receptus  sum.  Per  tria  semestria  scholas 
frequentavi  111.  Frerichs,  111.  Juengken,  Cei.  Traube, 
111.  Langenbcck,  111.  Martin,  Cei.  Boehm,  Cei.  de 
Baerensprung,  Cei.  de  Graefe,  Exp.  Ebert,  111.  Rora- 
berg,  Exp.  J.  Meyer. 

Quibus  viris  omnibus,  de  me  optime  meritis,  gratias  ago 
semperque  habebo  quam  maximas. 

Jam  tentaminibus  tam  philosophico  quam  medico,  nec 
minus  examine  rigoroso  coram  Gratioso  Medicorum  Ordine 
superatis  fore  spero,  ut  hac  dissertatione  cum  adiectis  thesi- 
bus palam  defensa  summi  in  medicina  et  chirurgia  honores 
in  me  rite  conferantur. 

THESES. 

1.  Illam  sententiam,  varicellas  formam  variolae  ^ 

...\m  1 

esse,  rejicio.  ; 

2.  Metastases  non  exstant.  i 

3.  Secale  cornutum  ante  planam  aperturam  ori- 


ficii uteri  nunquam  adhibendum. 


